E-3639/2007

Mál þetta var höfðað 3. maí 2007 og dómtekið 19. þ.m.

Stefnandi er Glitnir banki hf., Kirkjusandi 2, Reykjavík f.h. Glitnis fjármögnunar s.st.

Stefndi er V-kk-nf P-kk-nf H-kk-nf, Háarifi 47, Rifi, Hellissandi. Að auki var stefnt Snudda ehf., Hafnarbraut 14, Dalvík en í þinghaldi 28. ágúst s.l. var því lýst yfir að fallið væri frá kröfum á hendur honum og ekki var krafist málskostnaðar af hálfu hans.

Stefnandi krefst þess að stefndi verði dæmdur til að greiða sér skuld að fjárhæð 2.015.537 krónur ásamt dráttarvöxtum samkvæmt 1. mgr. 6. gr. laga nr. 38/2001 af 29.033 krónum frá 10. apríl 2006 til 15. s.m., af 70.835 krónum frá þeim degi til 15. maí s.á., af 112.993 krónum frá þeim degi til 15. júní s.á., af 159.566 krónum frá þeim degi til 15. júlí s.á., af 205.479 krónum frá þeim degi til 19. s.m., af 318.220 krónum frá þeim degi til 15. ágúst s.á., af 361.127 krónum frá þeim degi til 15. september s.á., af 403.685 krónum frá þeim degi til 26. s.m., af 567.420 krónum frá þeim degi til 15. október s.á., af 609.734 krónum frá þeim degi til 15. nóvember s.á., af 651.988 krónum frá þeim degi til 15. desember s.á., af 696.889 krónum frá þeim degi til 15. janúar 2007, af 740.298 krónum frá þeim degi til 26. s.m., af 2.015.537 krónum frá þeim degi til greiðsludags. Einnig er krafist málskostnaðar úr hendi stefnda.

Mætt var af hálfu stefnda, haldið uppi vörnum og þess krafist aðallega að málinu verði vísað frá dómi en til vara að kröfur stefnanda verði lækkaðar verulega. Einnig krafðist stefndi málskostnaðar úr hendi stefnanda. Við fyrirtöku málsins 19. þ.m., er fram skyldi fara málflutningur um frávísunarkröfuna, varð útivist af hálfu stefnda. Málið var þá dómtekið og fer um dóm samkvæmt 2. mgr., sbr. 1. mgr. 96. gr. laga nr. 91/1991.

Stefnandi kveður umstefnda skuld vera til komna vegna fjármögnunarleigusamnings nr. 611232-001, dags. 24, maí 2005 milli Glitnis sem leigusala og félagsins Snudda ehf. sem leigutaka en samkvæmt þeim samningi leigi leigusali leigutaka vörubifreiðina MAN 26.403 með kassa, lyftu og kæli skv. reikn. nr. 526. Skyldi samningurinn greiðast með 60 mánaðarlegum leigugreiðslum er skyldu greiðast 15. hvers mánaðar, í fyrsta sinn 15. júlí 2005 kr. 0,00 og síðan áfram eins og hér segir: 59 greiðslur með eins mánaðar millibili, í fyrsta sinn 15. ágúst 2005, hver að fjárhæð 30.480 krónur. Samningsviðmiðun í upphafi hafi miðast við: USD 12,5%, JPY 7,5%, EUR 20%, CHF 10 og ISK 50%. Endanleg fjárhæð í erlendum myntum hafi ráðist af gengi á útborgunardegi samningsins. Í 1. tl. 2. gr. samningsins segi að þegar leigugjaldið sé óverðtryggt geti leigugreiðslur tekið breytingum á hverjum gjalddaga til hækkunar eða lækkunar í samræmi við breytingar á kjörvöxtum Glitnis banka hf. Í 3.tl. 2. gr. skilmála samningsins segi að þegar leigugjaldið sé gengistryggt miðað við breytingar sem verði á gengi erlendra gjaldmiðla gagnvart ísl. krónu beri leigutaka að greiða leigusala á hverjum gjalddaga jafnvirði hinna erlendu gjaldmiðla miðað við sölugengi þeirra gagnvart ísl. krónu skv. gengisskráningu Glitnis banka hf. og beri að miða við sölugengi bankans á viðkomandi gjaldmiðlum á útgáfudegi hvers leigureiknings. Stefndi, V-kk-nf P-kk-nf H-kk-nf, hafi tekist á hendur sjálfskuldarábyrgð á fullum efndum samkvæmt samningnum. Leigutaki hafi greitt umsamdar greiðslur til 10. apríl 2007 en frá og með þeim tíma hafi hann ekki fengist til að greiða gjaldfallnar leigugreiðslur þrátt fyrir ítrekaðar áskoranir um það. Hið leigða tæki hafi verið tekið af leigutaka 26. janúar 2007 og miðist því uppgjör aðilanna við þann dag. Verðmæti hins leigða tækis að frádregnum kostnaði hafi reynst vera 0,00 krónur. Gjaldfallnar greiðslur og aðrar greiðslur, s.s. vegna bifreiðagjalda, þungaskatts og bifreiðagjalda, nemi 740.298 krónum miðað við framangreinda dagsetningu og gjaldfelldar leigugreiðslur 1.275.239 krónum. Samtals 2.015.537 krónur. Nafni Íslandsbanka hf. hafi verið breytt í Glitnir banki hf. og nafni Glitnis í Glitnir fjármögnun.

Stefnandi byggir kröfur sínar á tilgreindum fjármögnunarleigusamningi og þeirri grundvallarreglu kröfu- og samningaréttarins að samninga beri að halda. Um varnarþing er vísað til 36. gr. laga nr. 91/1991.

Atvikalýsing stefnanda og kröfugerð samrýmast framlögðum skjölum. Samkvæmt þessu er niðurstaða málsins sú að fallast beri á kröfur stefnanda eins og nánar greinir í dómsorði. Málskostnaður er ákveðinn 241. 861 króna.

Mál þetta dæmir S-kk-nf H. S-kk-nf héraðsdómari.

D ó m s o r ð:

Stefndi, V-kk-nf P-kk-nf H-kk-nf, greiði stefnanda, Glitni banka hf., f.h. Glitnis fjármögnunar, 2.015.537 krónur ásamt dráttarvöxtum samkvæmt 1. mgr. 6. gr. laga nr. 38/2001 af 29.033 krónum frá 10. apríl 2006 til 15. s.m., af 70.835 krónum frá þeim degi til 15. maí s.á., af 112.993 krónum frá þeim degi til 15. júní s.á., af 159.566 krónum frá þeim degi til 15. júlí s.á., af 205.479 krónum frá þeim degi til 19. s.m., af 318.220 krónum frá þeim degi til 15. ágúst s.á., af 361.127 krónum frá þeim degi til 15. september s.á., af 403.685 krónum frá þeim degi til 26. s.m., af 567.420 krónum frá þeim degi til 15. október s.á., af 609.734 krónum frá þeim degi til 15. nóvember s.á., af 651.988 krónum frá þeim degi til 15. desember s.á., af 696.889 krónum frá þeim degi til 15. janúar 2007, af 740.298 krónum frá þeim degi til 26. s.m., en af 2.015.537 krónum frá þeim degi til greiðsludags.

Stefndi greiði stefnanda 241. 861 krónu í málskostnað.

S-kk-nf H. S-kk-nf.